Kalij-sulfat

Kalij-sulfat je kalijeva so sumporne kiseline. Hemijska formula mu je K2SO4. Najčešće se koristi kao umjetno gnjojivo.

 Historija 
Smatra se da je prvi koji je sintetizirao ovu so bio apotekar i hemičar Johann Rudolf Glauber u 14. vijeku, putem reakcije kalij-hlorida i sumporne kiseline.

 Rasprostranjenost 
U prirodi se javlja u formi takozvanih dvostrukih soli, a može se naći u različitim kristalima poput leonita, polihalita i glaserita.

 Upotreba 
Uglavnom se koristi za proizvodnju umjetnih đubriva, zatim kalij-persulfata, potaše, vodenog stakla, mineralne vode, sintetičke gume, prečišćavanja vinske kiseline te se primjenjuje u velikoj mjeri u industriji boja, lakova, eksploziva i farmaciji.

U dijetetskoj prehrani, kalij-sulfat služi kao zamjena kuhinjskoj soli. Međutim, najvažniju primjenu je našao u proizvodnji umjetnih đubriva, koja se koriste za biljke koje su osjetljive na hloride npr. u vinogradima.

U Evropskoj uniji dopušten je kao dodatak namirnicama (emulgator) pod oznakom E515. Koristi se i kao sredstvo za gašenje požara klase B i C.

 Otrovnost 
Nije otrovan za ljude. Ako se proguta u izrazito velikim dozama, može iritirati probavni trakt. U koncentraciji od 6600 mg/kg tjelesne mase otrovan je za pacoveMaterial Safety Data Sheet   (LD50, oralno).

 Reference 

Kategorija:Sulfati
Kategorija:Aditivi sa E-brojem